מקסין בראון

מקסין אלה בראון (באנגלית: Maxine Ella Brown; נולדה ב-18 באוגוסט 1939) היא זמרת מוזיקת נשמה רית'ם אנד בלוז וגוספל אפרו-אמריקאית. מקסין בראון נולדה בקינגסטרי, בקרוליינה הדרומית. החלה לשיר בילדותה, והופיעה עם שתי מקהלות גוספל בניו יורק בשם Angelairs ו-Royaltones. בשנת 1960 היא חתמה עם חברת תקליטים קטנה בשם Nomar, שהוציאה בסוף השנה את בלדת הנשמה "All in My Mind" שכתבה בראון. הסינגל הפך ללהיט, ועלה למקום השני במצעד ה-R&B של המגזין בילבורד האמריקאי (פופ מספר 19), ובעקבותיו הגיע תוך זמן קצר, השיר "Funny", שהגיע למקום השלישי. בראון הייתה בשלה להפוך לכוכבת והיא עברה ל-ABC-Paramount הגדולה יותר בשנת 1962, אך עזבה את הלייבל לאחר שנה לא מוצלחת והקליטה מספר סינגלים, לאחר מכן בשנת 1963 חתמה בלייבל Wand Records, חברת בת של Scepter Records. בראון הקליטה כמות לא מבוטלת של להיטים בשלוש השנים הבאות. בין אלה היו שירי קרול קינג וג'רי גופין "Oh No Not My Baby", שהגיעו למקום ה-24 במצעד הפופ ב-1964, ו-"It's Gonna Be Alright", שהגיע למקום ה-26 במצעד ה-R&B. בשנה שלאחר מכן. היא גם הקליטה דואטים עם חבר ללייבל, צ'אק ג'קסון, כולל גרסה מחודשת ללהיט של הזמר והפזמונאי אלווין רובינסון, "Something You Got", שהגיע למקום ה-10 במצעד ה-R&B. עם זאת, החברה הפנתה את המוקד הפעילות שלה לכיוון אחר שהביא למכירות גדולות יותר, במיוחד לכיוונה של הזמרת והשחקנית דיון וורוויק. כל שירת הליווי וקולות הרקע בתקליטים של בראון בוצעו על ידי סיסי יוסטון ולהקת הבנות Sweet Inspirations, (אותו הרכב שליווה את אלביס פרסלי), יחד עם צמד הכותבים והזמרים ניק אשפורד וואלרי סימפסון (Ashford & Simpson). מתוך כוונה להגדיל את מכירות הלהיטים של בראון וצ'אק ג'קסון, אשפורד וסימפסון לקחו את קטלוג השירים שלהם לחברת התקליטים "Scepter Records". כאשר הם נדחו, הצמד פנה למפיק המוזיקלי ברי גורדי בחברת התקליטים מוטאון, ששכרה אותם מיד. שירים שנכתבו עבור בראון וג'קסון הפכו ללהיטים שוברי קופות עבור ריי צ'ארלס, כמו "Let's Go Get Stoned", וגם "Ain't No Mountain High Enough" של מרווין גיי ותמי טרל. בשנת 1969, עזבה בראון את Wand Records לטובת חברת Commonwealth United, שם הקליטה שני סינגלים, הראשון "We'll Cry Together" שהגיע למקום ה-10 במצעד ה-R&B של בילבורד וגם הגיע ל"בילבורד הוט 100". פרק הזמן בחברת ההקלטות Avco Records הצליח אף הוא, אך ההקלטות המאוחרות שלה זכו בדרך כלל להצלחה מסחרית מועטה. Maxine Brown – 1961 The Fabulous Sound of Maxine Brown – 1962 Maxine Brown, Irma Thomas & Ronnie Dickerson – 1964 Spotlight on Maxine Brown – 1964 Maxine Brown's Greatest Hits [LP] – 1967 We'll Cry Together – 1969 Blue Ribbon Country, Vol. 1 – 1975 One in a Million – 1984 Like Never Before – 1985 Oh No Not My Baby: The Best of Maxine Brown – 1990 מדיה וקבצים בנושא מקסין בראון בוויקישיתוף אתר האינטרנט הרשמי של מקסין בראון מקסין בראון, סרטונים בערוץ היוטיוב מקסין בראון, באתר אפל מיוזיק (באנגלית) מקסין בראון, באתר ספוטיפיי מקסין בראון, באתר Last.fm (באנגלית) מקסין בראון, באתר AllMusic (באנגלית) מקסין בראון, באתר MusicBrainz (באנגלית) מקסין בראון, באתר Yandex.Music (ברוסית) מקסין בראון, באתר Discogs (באנגלית) מקסין בראון, באתר Songkick (באנגלית) מקסין בראון, באתר Genius מקסין בראון, באתר בילבורד (באנגלית) ביוגרפיה, באתר Mentalitch Maxine Brown Page, www.soulwalking.co.uk Maxine Brown Songs, Albums, Reviews, Bio & More, AllMusic (באנגלית) Maxine Brown, Billboard Ace Records, Best Of The Wand Years, Ace Records Maxine Brown - MusicBrainz, musicbrainz.org Maxine Brown music, videos, stats, and photos, Last.fm (באנגלית)